

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐3๐๐

กันยายน 2567

เรื่อง หลักเกณฑ์และวิธีปฏิบัติในการจ่ายเงินตามโครงการกระตุ้นเศรษฐกิจ ปี 2567 ผ่านคนพิการ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงการคลัง ด่วนที่สุด ที่ กค 0402.2/ว151

ลงวันที่ 20 กันยายน 2567 จำนวน 1 ชุด

2. คู่มือการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) จำนวน 1 ชุด

3. เอกสารประกอบการดำเนินงานตามโครงการฯ จำนวน 1 แผ่น

ด้วยกรมส่งเสริมการปกครองท้องถิ่นได้รับแจ้งจากกระทรวงการคลังว่า ได้เสนอโครงการ กระตุ้นเศรษฐกิจ ปี 2567 ผ่านผู้มีบัตรสวัสดิการแห่งรัฐและคนพิการ โดยมีวัตถุประสงค์เพื่อบรรเทาภาระ ค่าครองชีพและเพิ่มศักยภาพของกลุ่มเป้าหมาย ได้แก่ ผู้มีบัตรสวัสดิการแห่งรัฐ และคนพิการ ให้มีโอกาสเข้าถึง การใช้จ่าย ที่จำเป็นในการยกระดับคุณภาพชีวิตที่ดีขึ้น ทั้งยังช่วยเพิ่มการบริโภคที่จะสร้างเม็ดเงินหมุนเวียน ในระบบและกระตุ้นเศรษฐกิจภาพรวมของประเทศในช่วงปลายปี 2567 ซึ่งคณะรัฐมนตรีได้มีมติ เมื่อวันที่ 17 กันยายน 2567 เห็นชอบโครงการดังกล่าว โดยกระทรวงการคลังได้กำหนดหลักเกณฑ์และวิธีปฏิบัติในการจ่ายเงินตามโครงการกระตุ้นเศรษฐกิจ ปี 2567 ผ่านคนพิการ เพื่อให้หน่วยงานที่เกี่ยวข้องถือปฏิบัติ

กรมส่งเสริมการปกครองท้องถิ่น จึงขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่นทราบ และดำเนินการตามหลักเกณฑ์และวิธีปฏิบัติ ในการจ่ายเงินตามโครงการกระตุ้นเศรษฐกิจ ปี 2567 ผ่านคนพิการ ของกระทรวงการคลัง และกำชับติดตามการรายงานสรุปผลการจ่ายเงินให้แก่ผู้มีสิทธิตามแบบที่กำหนดโดยเคร่งครัด

2. แจ้งอำเภอและองค์กรปกครองส่วนท้องถิ่นเผยแพร่ข้อมูลข่าวสาร สร้างความรู้ความเข้าใจ เกี่ยวกับการดำเนินโครงการกระตุ้นเศรษฐกิจ ปี 2567 ให้คนพิการและผู้มีบัตรสวัสดิการแห่งรัฐทราบถึงสิทธิ และขั้นตอนการจ่ายเงินตามโครงการดังกล่าวอย่างทั่วถึง รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑32

ไปรษณีย์อิเล็กทรอนิกส์ saraban@dla.go.th

ผู้ประสานงาน นายพีรณัฐ ประทุมชาติภักดี

**เอกสารประกอบการดำเนินโครงการกระตุ้นเศรษฐกิจ ปี 2567**

**ผ่านผู้มีบัตรสวัสดิการแห่งรัฐและคนพิการ**

